Kommunestyre- og fylkestingsvalget 2011 for Rødt

Kommunestyre- og fylkestingsvalget 2011 blei avholdt 12. september 2011. Denne delartikkelen omhandler valgresultatet for Rødt.

Kommunevalget 

Ved kommunevalget 2011 stilte Rødt reine lister i 81 av de 429 kommunene. Partiet fikk i alt  stemmer, det vil si 1,5 prosent av de avgitte stemmene. Dette er en nedgang på 0,2 prosentpoeng fra kommunevalget i 2007, men en framgang på 0,4 prosentpoeng fra stortingsvalget i 2009. Samla sett blei Rødt det åttende største partiet ved dette valget.

Det beste resultatet fikk Rødt i Risør med 12,3 prosent av stemmene.  I ytterligere fire kommuner fikk partiet over 8 prosent: Odda, Vefsn, Alstahaug og Høyanger. I åtte kommuner til blei resultatet over 5 prosent.

Partiet fikk under 1 prosent av stemmene i 29 kommuner. Det svakeste resultatet kom i Karmøy og Os med 0,3 prosent.
 
Rødt blei fjerde største parti i ti kommuner. Partiet er minst i 32 av kommunene der det stilte liste.

Partiet fikk i alt 57 kommunestyremandater. Rødt blei ikke representert i 47 av kommunene der partiet stilte opp. Etter konstituering av kommunestyrene hadde Rødt varaordføreren i én kommune. Dette var Knut Henning Thygesen i Risør. Thygesen var i perioden før ordfører i kommunen etter direkte valg, ei ordning som ikke fantes denne gangen.

Felleslister 

Rødt var med på felleslister i følgende fem kommuner:

 Ringerike, Solidaritetslista av SV, Rødt og uavhengige; 1007 stemmer; 7,45 prosent; 3 mandater
 Nøtterøy, fellesliste med SV; 842 stemmer;  7,75 prosent; 3 mandater
 Notodden, Solidaritetslista av SV, Rødt og uavhengige; 691 stemmer;  11,96 prosent; 5 mandater
 Meland, Rødt, SV og sosialdemokrater; 213 stemmer;  6,2 prosent; 2 mandater
 Røst, Ap, Rødt og uavhengige velgere; 170 stemmer;  56,48 prosent; 6 mandater

Lista i Røst fikk både ordfører og varaordfører, henholdsvis Tor-Arne Andreassen og Frode Hansen. Andreassen er medlem av Arbeiderpartiet, mens Hansen har ukjent partitilhørighet.

Partiets resultater kommunevis 

Tabellen under viser stemmetall og prosent for alle aktuelle kommuner. Kolonnen «rang» viser verdien 1 for kommuner der partiet var størst, verdien 2 der det var nest størst og så videre. Motsatt viser kolonnen «omv. rang» verdien 1 for kommuner der partiet var minst.

I kolonnen «ordfører» står navnet på ordføreren, dersom vedkommende er fra Rødt, og tilsvarende i kolonnen «varaordfører». Opplysningene om mandattall gjelder ved valgoppgjøret, og om ordfører/varaordfører ved konstituering av kommunestyret. Endringer kan ha skjedd seinere i valgperioden.

Fylkestingsvalget 

Rødt stilte liste til samtlige atten fylkesting. På landsbasis fikk partiet 1,7 prosent av stemmene, mot 1,5 ved det samtidige kommunevalget. Rangeringsmessig blei Rødt landets åttende største parti, totalt sett og i åtte av fylkene. Størst var oppslutninga i Nordland (3,7 prosent) og minst i Møre og Romsdal og Rogaland (0,6 prosent). Rødt blei representert i fire fylkesting, med to mandater i Nordland og ellers ett i Troms, Sør-Trøndelag og Hordaland.

Bydelsvalg i Oslo 

Rødt stilte liste til samtlige femten bydelsutvalg i Oslo. Partiet blei femte størst i fire bydeler. Størst var oppslutninga i Gamle Oslo (10,1 prosent) og minst i Ullern (1,2 prosent). Rødt blei representert i seks bydelsutvalg, to mandater i Gamle Oslo og ellers ett i fem andre.

Noter 

Rødt